# Didysis citrinmedis

### Straipsnis iš Vikipedijos, laisvosios enciklopedijos.

Citrus maxima
Didysis citrinmedis (Citrus maxima)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Erškėčiažiedžiai ( Rosidae)
Eilė: | Muileniečiai ( sapindales)
Šeima: | Rūtiniai ( Rutaceae)
Gentis: | Citrinmedis ( Citrus)
Rūšis: | Didysis citrinmedis ( Citrus maxima)

Didysis citrinmedis (lot. Citrus maxima, angl. pomelo, Chinese grapefruit, pummelo, pommelo, jabong ar shaddock) – rūtinių (Rutaceae) šeimos augalas, kurio vaisius vadinamas didžiuoju greipfrutu.

Vaisius – didysis greipfrutas

Sinonimai: Citrus grandis, C. aurantium var. grandis, C. decumanus, Aurantium decumana, C. pompelmos, C. aurantium ssp. sinensis var. decumana, Limo decumana ir kt.
Žinomos diploidinės ir tetraploidinės formos (2n = 18, 36).
Šie citrinmedžiai patys stambiausi visoje gentyje, bet yra ir žemaūgių formų. Vainikas rutuliškas, šakos storos, jauni ūgliai padengti minkštais plaukeliais, kurie vėliau nubyra. Šakos paprastai dygliuotos. Lapai stambūs ir labai stambūs, 10-12 cm ilgio, 7-8 cm pločio, širdiški, lapkočiai sparnuoti.
Žiedai balti, žiedkotis ir vainiklapių išorinės pusės padengtos plaukeliais. Kuokelių 20-25, su stambiomis dulkinėmis. Vaisiai labai stambūs, 12-20 cm (iki 30 cm) skersmens, beveik rutuliški ar suplotai rutuliški, kartais – kiek kriaušiški. Žievelė stora (iš jos kartais verda marmeladą), skiltelės lengvai atsiskiria, plėvelės lengvai nusilupa. Sulčių maišeliai stambūs, silpnai sulipę. Minkštimo spalva kinta nuo gelsvos iki rausvos ir raudonos. Sultys įvairių atspalvių, rūgščiai karčios (blogų veislių) ar saldžiarūgštės kvapnios (gerų veislių). Sėklos stambios, plokščios, gelsvos, paprastai su vienu gemalu. Vaisiuose yra naringino – kartumo suteikiančio gliukozido.

Didžiojo greipfruto žieveles naudoja kinų kulinarijoje (pvz., jos dažnos Pietų Kinijos virtuvėje kaip gardinimo priedas) bei saldumynų gamyboje.

Šis citrinmedis kilęs iš Pietryčių Azijos bei Zondų salų. Laukinių individų nėra aptikta. Auginamas ir vertinamas Kinijoje, Tailande, Indijoje, taip pat – Japonijoje.

Angliškas pavadinimas shaddock kilo iš anglo laivo kapitono Shaddock'o pavardės. Šis kapitonas XVII a. atvežė didžiojo citrinmedžio sėklų į Vest Indiją, kur juos ėmė auginti.

### [taisyti] Didžiojo citrinmedžio hibridai

Greipfrutinis citrinmedis (C. paradisi) yra didžiojo citrinmedžio ir apelsininio citrinmedžio hibridas.
Tangelinis citrinmedis (C. ×tangelo) yra didžiojo citrinmedžio ir mandarininio citrinmedžio hibridas.

Kriaušiški didieji greipfrutai | Išardyto didžiojo greipfruto skiltelės

Rodomas puslapis "http://lt.wikipedia.org../../../d/i/d/Didysis_citrinmedis.html"

Kategorijos: Rūtiniai | Citrusiniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- বাংলা
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Italiano
- 日本語
- Nederlands
- Polski
- Português
- Русский
- Slovenščina
- Svenska
- ไทย
- Українська
- 中文